ПРОТОКОЛ №  35
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  24 ноември 2014 г.

Днес, 24 ноември  2014 г., понеделник, 13,00 часа, в сградата на Висшия съдебен съвет се проведе съвместно заседание на Комисията по предотвратяване и установяване на конфликт на интереси и взаимодействие с Инспектората към ВСС, Комисия „Правни въпроси” и Комисия „Професионална квалификация, информационни технологии и статистика”.

На заседанието присъстваха: Незабравка Стоева, Галина Карагьозова, Калин Калпакчиев, Васил Петров,  Юлиана Колева, Светла Петкова, Юлия Ковачева, Каролина Неделчева, Румен Георгиев и Мария Кузманова.

Представители на Инспектората към ВСС: Весела Николова – инспектор и Димана Йосифова – инспектор.

Представител на Софийски градски съд: Богдана Желявска – заместник-председател на Софийски градски съд и ръководител на Гражданско отделение

На заседанието присъстваха експертните сътрудници към комисиите: Иванка Котева – началник отдел „Деловодно обслужване”, Георги Ангелов – младши експерт-юрисконсулт в отдел „ЮОДКВСС” на дирекция „Правна”, Саша Харитонова – директор на дирекция „Правна” и Светослав Неделчев –  началник отдел "ИОВСС".

1. ОТНОСНО: Обсъждания по приетия от ВСС проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

На съвместното заседание беше поставен на обсъждане приетия с решение на ВСС по протокол № 45/14.11.2013 г. проект на Единна методика за приложението на принципа за случайно разпределение на делата в районните, окръжните, административните, военните, апелативните и специализираните съдилища, съобразен с постъпилите до 13.11.2013 г. становища от административни ръководители на съдилища. Постъпилите след тази дата становища от Българската съдийска асоциация, НПО – Разград, Софийски градски съд, Окръжен съд гр. Велико Търново, Районен съд гр. Пловдив бяха взети предвид при настоящото обсъждане. 

На заседанието г-жа Богдана Желявска – заместник-председател на Софийски градски съд и ръководител на Гражданско отделение, сподели опита си във връзка с приложението на принципа на случайно разпределение на делата.

С оглед проведените обсъждания 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ДОПУСКА ПРОМЕНИ в текстовете в проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, както следва:

-	В т. 1 Общи положения, буква „а” ОТПАДА текста „чл. 329 от ЗСВ, чл. 157 от АПК и нормите на ПАРОАВАС”.

-	В т. 1 Общи положения, буква „б” ДОПЪЛВА текста с израза „по материя и видове дела”.

-	В т. 1 Общи положения, буква „д” ДОПЪЛВА текста с израза „като производството продължава под същия номер”.

-	В т. 4.1.1. Наказателни и административно-наказателни дела, буква „в” ОТПАДА изречение второ „В случай на продължително отсъствие на съдията докладчик делото се администрира от административния ръководител”.

-	В т. 4.1.2. Граждански, търговски и фирмени дела, буква „б” ДОПЪЛВА текста с израза „на първоначално определения докладчик”.

-	В т. 4.1.2. Граждански, търговски и фирмени дела, буква „в” ДОПЪЛВА текста с израза „на случаен принцип”.

-	В т. 4.1.2. Граждански, търговски и фирмени дела, буква „г” ОТПАДА изречение второ „В случай на продължително отсъствие на съдията докладчик делото се администрира от административния ръководител”.

-	В т. 4.1.3. Административни дела, буква „а” ОТПАДА.

-	В т. 4.1.3. Административни дела, буква „б” става буква „а”, като ОТПАДА изречение второ „В случай на продължително отсъствие на съдията докладчик делото се администрира от административния ръководител”.
-	СЪЗДАВА се нова т. 4.1.4. „За времето на отсъствие на съдия-докладчик административният ръководител определя негов заместник по правила, приети с решение на общото събрание на съда. Правилата се оповестяват публично на интернет страницата на съответния орган”.

-	В т. 4.2. Прилагане на подбора чрез опция „не участва”, буква „в”, първо тире, ОТПАДА предложения вариант „Делото се разпределя на случаен принцип, но без участието на докладчика по делото за несъстоятелност, във връзка с което са предявени исковете”.

-	В т. 4.2. Прилагане на подбора чрез опция „не участва”, буква „в”, второ тире,  ОТПАДА предложения вариант „Исковете по чл. 646, чл. 647 и чл. 649 от ТЗ, както и всички искове за попълване масата на несъстоятелността, да не се разпределят на съдията-докладчик по производството по несъстоятелност”.

-	В т. 4.2. Прилагане на подбора чрез опция „не участва”  ОТПАДА текста, предложен в буква „д”: „При свръхнатовареност и обективна невъзможност на дежурния съдия делата, разглеждани по дежурство, се разпределят на случаен принцип измежду останалите съдии, като се изключват съдиите, които са в заседание”.

-	В т. 4.3. Прилагане на подбора чрез опция „по дежурство”, в буква „а” – второ тире - ОТПАДАТ текстовете  „обезпечения на бъдещ иск” и „ ... и др.”.

-	В т. 4.3. Прилагане на подбора чрез опция „по дежурство”, СЕ СЪЗДАВА нова буква „б”: „По делата за допускане на обезпечение на бъдеш иск подбор чрез опция “по дежурство” се извършва в съдилищата, където има трима или повече дежурни съдии. 

-	В т. 4.3. Прилагане на подбора чрез опция „по дежурство”,  буква „б”, първо тире, ОТПАДА предложения вариант: „разпределението да се извършва между магистратите, които са на работа в момента, с цел избягване възможността страна по делото да избира докладчик”.

-	В т. 4.3. Прилагане на подбора чрез опция „по дежурство”,  буква „б”, второ тире, ОТПАДА предложения вариант: „делата по дежурство да не се разпределят на случаен принцип, а измежду определените по график дежурни съдии по азбучен ред, с резолюция на административния ръководител, по поредността на постъпването им”.

-	В т. 4.3. Прилагане на подбора чрез опция „по дежурство”,  буква „б”, трето тире, ОТПАДА предложения вариант: „”дежурен по заместване”, като се конкретизират хипотезите и в кои случаи ще се прилагат”.

-	В т. 4.3. Прилагане на подбора чрез опция „по дежурство”,  буква „б” става буква „в”.

-	В т. 4.4. Повторно разпределение на вече разпределено дело, буква „б” ОТПАДА израза „продължителен отпуск по болест, командироване или напускане”.

-	В т. 4.4. Повторно разпределение на вече разпределено дело, отпада текста, предложен в буква „в”: „по делата, които се разглеждат по реда „Бързо производство”от ГПК, за които е изтекъл срокът за отговор на ответника и първоначалният докладчик отсъства, делото следва да се насрочи в срок от три седмици от деня на постъпване на отговор от ответника или изтичането на срока за това от определен нов съдия-докладчик”.

1.2. ВЪЗЛАГА на сътрудниците на Комисията да отразят направените промени в проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

1.3. ОТЛАГА разглеждането на останалите точки от проекта на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, за следващото заседание на Комисията, насрочено за 1 декември 2014 година, съвместно с КПВ и КПКИТС.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

						НЕЗАБРАВКА СТОЕВА